କେନ୍ଦ୍ର ସରକାର ଆଜି ଆଉ ଏକ ପଦକ୍ଷେପ ସ୍ୱରୂପ ୪୩ଟି ମୋବାଇଲ ଆପ ବ୍ୟାନ କରିଛନ୍ତି। ପ୍ରତିବନ୍ଧିତ ହୋଇଥିବା ଆପଗୁଡ଼ିକୁ ଭାରତର ଭୌଗଳିକ ସୀମା ମଧ୍ୟରେ ବସବାସ କରୁଥିବା କୌଣସି ବ୍ୟକ୍ତିବିଶେଷ ଏହି ଆପଗୁଡିକ ବ୍ୟବହାର କରିପାରିବେ ନାହିଁ। ଇଲେକ୍ଟ୍ରୋନିକ୍ସ ଏବଂ ସୂଚନା ପ୍ରଯୁକ୍ତିବିଦ୍ୟା ମନ୍ତ୍ରଣାଳୟ ସୂଚନା ପ୍ରଯୁକ୍ତିବିଦ୍ୟା ଅଧିନିୟମର ୬୯ଏ ଅନୁଯାୟୀ ଏକ ନିର୍ଦ୍ଦେଶ ବଳରେ ଏହି ୪୩ଟି ମୋବାଇଲ୍ ଆପକୁ ବ୍ଲକ କରିଛନ୍ତି। ସୂଚନା ଅନୁଯାୟୀ, ଏହି ଆପଗୁଡ଼ିକ ଦେଶର ସାର୍ବଭୌମତ୍ୱ, ଅଖଣ୍ଡତା, ପ୍ରତିରକ୍ଷା ଓ ରାଜ୍ୟଗୁଡିକର ସୁରକ୍ଷା ପ୍ରତି ବିପଦ ସୃଷ୍ଟି କରିବା ଆଶଙ୍କା ଥିବାରୁ ଏଭଳି ପଦକ୍ଷେପ ନିଆଯାଇଛି।
